કોરોના વાઇરસ માસ્ક : ''N-99 માસ્કનું ફૅબ્રિક આખા ભારતમાં ફક્ત અમદાવાદમાં બને છે''\nN-99 માસ્કનું ફૅબ્રિકનું નિર્માણ

N-95 માસ્કનું નામ તો તમે કદાચ સાંભળ્યું હશે પરંતુ એનાથી પણ વધુ ફિલ્ટર ગુણવત્તા ધરાવતા માસ્ક N-99 ગણાય છે. 

N-99 માસ્કનું જે ફૅબ્રિક છે જેને તકનીકી ભાષામાં ફિલ્ટર મીડિયા કહેવામાં આવે અને તે અમદાવાદમાં તૈયાર થાય છે. 

અમદાવાદ ટેક્સ્ટાઇલ્સ ઇન્ડસ્ટ્રિયલ રિસર્ચ ઍસોસિયેશન, જે ATIRA તરીકે ઓળખાય છે તે દરરોજ 15,000 જેટલા N-99 માસ્ક તૈયાર થઈ શકે એટલું ફૅબ્રિક બનાવે છે. 

અટિરાએ અત્યાર સુધી 5,60,000 માસ્ક બની શકે એટલું ફૅબ્રિક તૈયાર કરીને મોકલ્યું છે.

આ વિશે બીબીસી ગુજરાતીએ અમદાવાદ ટેક્સટાઇલ્સ ઇન્ડસ્ટ્રિયલ રિસર્ચ ઍસોસિયેશન (ATIRA)ના નાયબ નિયામક દિપાલી પ્લાવત સાથે વાત કરી હતી. 

દિપાલી પ્લાવતે જણાવ્યું કે "હાલ અમારી ફિલ્ટર મીડિયા ઉત્પાદન ક્ષમતા રોજની 15,000 માસ્ક જેટલી છે. કોરોનાને પગલે માસ્કની જે માગ ઊભી થઈ છે એ જોતાં અમે રાતદિવસ ચોવીસ કલાક કામ કરી રહ્યાં છીએ. અમારો ઇરાદો દરરોજ 30,000 માસ્કનું જે ફિલ્ટર ફૅબ્રિક છે તે ઉત્પાદન કરવાની છે. અમે એ ટાર્ગેટ તરફ પહોંચી રહ્યા છીએ."

ફૅબ્રિક નેનો ટેકનૉલૉજીથી તૈયાર થાય છે

દીપાલી પ્લાવત

ATIRA જે ફૅબ્રિક તૈયાર કરી રહ્યું છે એ વિશે વિગતે જણાવતાં દિપાલી પ્લાવતે કહ્યું હતું કે "અમે N-99 માસ્કનું ફિલ્ટર મીડિયા તૈયાર કરીએ છીએ."

"ટેકનિકલ રીતે એને 20જીએસએમ સિલ્વર કોટેડ નેનોવેબ ફિલ્ટર મીડીયા કહે છે. આ ફિલ્ટર મીડિયા માસ્કનું હાર્ટ હોય છે."

"આ ફિલ્ટર મીડિયા ગાળણ એટલે કે ફિલ્ટરનું કામ કરે છે. આ ફિલ્ટર મીડિયા એ એક પ્રકારનું ફૅબ્રિક યાને કે કાપડ છે જેને અમે તૈયાર કરીને પહોંચાડીએ છીએ."

"આ ફૅબ્રિક નેનો ટૅક્નોલોજીથી તૈયાર થાય છે. જેમાં સિલ્વર કોટિંગ કરવામાં આવે છે. એનાથી માસ્કની ગાળણ ક્ષમતા એટલે કે ફિલ્ટર ક્ષમતા 99 ટકા જેટલી થાય છે."

N-99 અને N-95 માસ્કમાં શું ફર્ક છે?

N-99 અને N-95 માસ્કમાં શું ફર્ક છે? આ સવાલના જવાબમાં દિપાલી પ્લાવતે કહ્યું હતું કે "N-95 માસ્કની ફિલ્ટરેશન કૅપેસિટી (ગાળણ ક્ષમતા) 95% હોય છે. મતલબ કે 0.3 માઇક્રોનથી મોટાં તમામ કણો (પાર્ટિક્યુલેટ મેટર) N-95 માસ્ક 95%ની ક્ષમતા સાથે ફિલ્ટર કરી શકે છે." 

"જ્યારે N-99 માસ્કની ગાળણ ક્ષમતા 99% જેટલી હોય છે. આમ, N-99 માસ્ક એ N-95 માસ્ક કરતાં એક ડગલું આગળ અને બહેતર છે." 

એમણે કહ્યું કે, "ATIRA દેશની એકમાત્ર સંસ્થા છે જે આ ફૅબ્રિક બનાવે છે. ડિફેન્સ રિસર્ચ ઍન્ડ ડેવલપમૅન્ટ ઑર્ગનાઇઝેશન(DRDO) સાથે સંકલન...\n\ntl;dr:
કોરોના મહામારીના પ્રકોપ વચ્ચે માસ્કની માગ સતત વધી રહી છે. કેટલાંક કોરોના સંવેદનશીલ શહેરોમાં તો પોલીસે જાહેર માસ્ક વગર બહાર નીકળવું એ ગુનો જાહેર કરેલું છે.